25PES-205

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Cristina López Mañero andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Cascanteko osasun-etxe berrirako proiektuari eta obrak hasteko iragarri zen datan izandako atzerapenari dagokienez:

- Dokumentuak taxutze aldera kontratuan ezarri zen gehieneko epea gainditu al zen? Luzapenerako aukera jaso al zen kontratuan?

- Kontratuan ezarritako betekizunen bat geratu al zen bete gabe eta horrek penalizaziorik ekarri al zuen?

Cascanteko Udalari noiz eta nola adierazi zitzaion ezinezkoa zela proiektua betetzea?

Iruñean, 2024ko apirilaren 25ean

Foru parlamentaria: Cristina López Mañero